V Š E O B E C N E    Z Á V A Z N É    N A R I A D E N I E   
obce Dačov Lom 

č. 03 / 2012

O  D A N I  Z   N E H N U T E Ľ N O S T Í   na kalendárny rok 2013

     Obec Dačov Lom v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4 ,5 a 6, § 8 ods. 2, § 12 ods.  2 a 3, § 16 ods. 2, § 17 ods. 2, písm. e),  § 98,  § 99 e ods. 9 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady  v znení neskorších predpisov u s t a n o v u j e   

§ 1
 Základné  ustanovenie

   1) Obecné  zastupiteľstvo v Dačovom Lome podľa § 11 ods. 4 písm. d) zákona č. 369/1990
       Zb. o obecnom zriadení v znení neskorších predpisov  r o z h o d l o, že v nadväznosti na
       § 98 zákona č. 582/2004 Z.z. o miestnych daniach a miestnom poplatku za komunálne
       odpady a drobné stavebné odpady v znení neskorších predpisov  z a v á d z a
       s účinnosťou od 1. januára 2013  d a ň  z  n e h n u t e ľ n o s t í. 

 2) Toto všeobecne záväzné nariadenie upravuje podmienky určovania a vyberania dane
      z nehnuteľností na území obce Dačov Lom v zdaňovacom období roku 2013. 

D A Ň   Z   P O Z E M K O V
§  2
 Základ dane
        Správca dane ustanovuje na území obce Dačov Lom hodnotu pozemku, ktorou sa pri
        výpočte základu dane z pozemkov násobí výmera pozemku v m2 za 
a/ lesné pozemky, na ktorých sú hospodárske lesy		             0,05  eura/m2
b/ rybníky s chovom rýb a ostatné hospodársky využívané
    vodné plochy                                                                                  0,06  eura/m2

§ 3
Sadzba dane
1) Správca dane  pre všetky pozemky na území obce určuje ročnú sadzbu dane 
     z pozemkov vo výške:
a/ orná pôda, chmeľnice, vinice, ovocné sady, trvalé trávnaté porasty	0,45 %  
b/ záhrady 									0,25 %  
c/ zastavané plochy a nádvoria, ostatné plochy				0,50 %   
d/ lesné pozemky, na ktorých sú hospodárske lesy, rybníky s chovom
    rýb a ostatné hospodársky využívané vodné plochy                                 0,50%                                                                                          
e/ stavebné pozemky								 0,25 % 

D A Ň   Z O   S T A V I E B
§ 4
Sadzba dane
1) Správca dane  určuje pre všetky stavby na území obce Dačov Lom, ktoré sú predmetom
     dane zo stavieb ročnú sadzbu dane zo stavieb za každý aj začatý m2 zastavanej plochy:
a/   0,049  eura  za stavby na bývanie a drobné stavby, ktoré majú doplnkovú funkciu pre  hlavnú  stavbu       
b/   0,066 eura za stavby na pôdohospodársku produkciu , skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu  
c/   0,099 eura za stavby rekreačných a záhradkárskych chát a domčekov na individuálnu rekreáciu
d/  0,132 eura za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov
e/ 0,827 eura za priemyselné stavby a stavby slúžiace energetike, stavebníctvu stavby využívané na skladovanie vlastnej produkcie, vrátane stavieb na vlastnú administratívu 
f/  0,829 eura za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou
g/  0,199  eura za ostatné stavby neuvedené v písmenách a/ až f/.

  2)  Pri viacpodlažných stavbách správca dane  určuje pre všetky druhy stavieb príplatok
       Za podlažie  v sume  0,02 eura za každé ďalšie podlažie okrem prvého nadzemného 
       podlažia.  

D A Ň   Z   B Y T O V 
§ 5 
Sadzba dane
 1)  Ročná sadzba dane za byt na území obce Dačov Lom je za každý aj začatý m² 
          podlahovej plochy bytu nachádzajúceho sa v bytovom dome 0,049 €.
    2)  Ročná sadzba dane z bytov za nebytové priestory na území obce Dačov Lom je
            Za každý začatý m2 podlahovej plochy nebytového priestoru nachádzajúceho sa
            v bytovom dome:
          a/  0,049 € za nebytové priestory, ktoré neslúžia na podnikanie a inú zárobkovú činnosť(pivnice)
          b/  0,827 € za nebytové priestory, ktoré sa využívajú na podnikanie a inú zárobkovú činnosť
          c/  0,132 € za nebytové priestory slúžiace ako garáž
§ 6 
Oslobodenie od dane a zníženie dane
     1) Správca dane od dane z pozemkov oslobodzuje:
         a/ pozemky na ktorých sú cintoríny, kolumbáriá, urnové háje a rozptylové lúky
         b/ pozemky verejne prístupných parkov, priestorov a športovísk
         c/ pozemky vo vlastníctve právnických osôb, ktoré nie sú založené, alebo zriadené 
             na podnikanie 
         2)  Správca dane od dane zo stavieb oslobodzuje stavby a byty vo vlastníctve právnických
              osôb,  ktoré nie sú založené, alebo zriadené na podnikanie.
    3)  Správca dane poskytuje zníženie dane z pozemkov vo výške 50% z daňovej povinnosti
          na pozemky, okrem pozemkov v zastavanej časti obce, na ktorých vykonávajú samostatne
          hospodáriaci roľníci poľnohospodársku výrobu ako svoju hlavnú činnosť.
    4)  Správca dane poskytuje zníženie dane zo stavieb a dane z bytov vo výške 50% z daňovej
          povinnosti za stavby na bývanie a drobné stavby, ktoré tvoria doplnkovú funkciu 
          pre hlavnú stavbu v jednotlivej časti obce- Laznícke usadlosti obce Dačov Lom      

                                                                         § 7
Vyrubovanie dane 
                Správca dane ustanovuje, že daň nižšiu ako 3.- € bude vyrubovať a vyberať. 

§ 8
Platenie dane
1) Správca dane na rok 2013 určuje, že vyrúbená daň z nehnuteľností je splatná v dvoch  
     splátkach a to u daňovníkov u ktorých výška daňovej povinnosti presiahne sumu 100.- € :
     1. splátka do 15 dní odo dňa nadobudnutia právoplatnosti platobného výmeru
     2. splátka do 31. októbra bežného roka na ktorý sa daň vyrubuje 
2) Vyrubenú daň možno zaplatiť naraz aj vtedy, ak je vyššia ako je uvedené v ods.1. 
3) Daňovníci sú povinní uhradiť vyrubenú daň bezhotovostným prevodom na účet obce  
    Dačov Lom, poštovou poukážkou, alebo v hotovosti do pokladne obecného úradu  
    v Dačovom Lome.
4) Poplatník označí platbu poplatku variabilným symbolom uvedeným vo výrokovej časti 
     rozhodnutia.

§ 9
 Záverečné ustanovenie
(1) Dňom účinnosti tohto všeobecne záväzného nariadenia o dani z nehnuteľností sa zrušuje
      Všeobecne záväzné nariadenie o dani z nehnuteľností platné na rok 2012 zo dňa 
       14.12.2011.
(2) Obecné zastupiteľstvo obce Dačov Lom sa na tomto všeobecne záväznom nariadení  
      o dani z nehnuteľností na rok 2013 uznieslo dňa 14.12.2012.

§ 10 
Účinnosť
                               Toto nariadenie nadobúda účinnosť 1. januára 2013.

   VYVESENÉ:   15. 12. 2012                                                                

    ZVESENÉ :    31. 12. 2012

                                                                                                                         ................................................
                                                                                                                                 Štefan Škraban
                                                                                                              starosta obce